
NARVA  LINNAVALITSUS 

KORRALDUS

Narva                                                                                                                         06.04.2016.a. nr 
Rakvere tänav L1 aadressil asuvate
tänavaehitiste teenindamiseks vajaliku 
maa määramine
1. Asjaolud ja menetluse käik
 Narva linnas, Rakvere tänaval on avalikult kasutatavad tänavarajatised, mis kuuluvad Narva linnale. Tänavaehitiste teenindamiseks vajaliku maa munitsipaalomandisse taotlemiseks on 30.11.2015.a koostatud maa piiride ettepanek, mis on 03.12.2015.a  Ida-Viru maavanema poolt kooskõlastatud. Narva Linnavalitsuse 21.12.2015.a korraldusega nr 1386-k on munitsipaalomandisse taotletavale maale määratud aadress Narva linn, Rakvere tänav L1 . Narva Linnavolikogu 25.02.2016.a otsusega nr 28 määrati munitsipaalomandisse taotletava maa sihtotstarbeks transpordimaa. 

Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.2 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata Rakvere tänav L1 aadressil asuvate tänavaehitiste (kasutamise otstarve on tänav, kood 21120) teenindamiseks (rajatiste paigutamiseks ja teehoiu korraldamiseks) vajaliku maa suuruseks 3 700 m2 vastavalt piiride ettepanekule (lisatud).
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

